Milanović protiv liječnika: To je obično zabušavanje, ne štrajk!

Vlada RH je današnjoj sjednici donijela odluku da se liječnicima, koji sudjeluju u štrajku, plaća za mjesec listopad umanji razmjerno satima provedenima u štrajku

<p>Vlada je u Sabor uputila prijedlog <b>Zakona o socijalnoj skrbi</b> kojim se uvodi institut <b>zajamčene minimalne naknade</b>, kao novi oblik novčane naknade. U toj naknadi bit će objedinjene četiri dosadašnje naknade sa socijalnom komponentom. Maksimalni iznos naknade neće prelaziti iznos <b>minimalne bruto plaće</b> u Hrvatskoj koja iznosi <b>2900 kuna.</b></p><p>Potpredsjednica Vlade i resorna ministrica <b>Milanka Opačić</b> navela je kako će samci, koji su najugroženija kategorija, dobivati <b>200 kuna više</b> od dosadašnje naknade koja iznosi <b>600 kuna</b>. Iako je svjesna da to nije mnogo, kazala je kako je to sve to što država za sada može učiniti kako bi im pomogli.<br/></p><p>- Informatizaciju sustava trebali smo imati davno. Trebalo nam je godinu i pol da sustav umrežimo s Poreznom i Geodetskom upravom koji nam mogu dati podatke tko što prima, kako bi znali tko su pravi korisnici socijalnih naknada - kazala je Opačić. <br/></p><p>Pravo na naknadu imat će svi <b>s nedostatnim prihodom</b> i imovinom za podmirenje osnovnih životnih potreba, a cilj svega je usmjeriti socijalnu naknadu onima kojima je uistinu neophodna. Zakon bi trebao <b>potaknuti radnu aktivaciju nezaposlenih</b>, ali i radno sposobnih korisnika socijalne pomoći. Njima će se naknada isplaćivati najduže dvije godine, a zahtjev neće moći podnijeti tri mjeseca nakon isteka prava. </p><p><b>Pravo na naknadu neće imati </b>oni koji nisu evidentirani kao nezaposleni ili oni koju su <b>u posljednjih šest mjeseci odbili posao</b> ili su imali priliku za privremeno ili povremenim zaposlenje. Nakon što se korisnici zaposle, automatizmom neće prestajati dobivati naknadu, već će im se ona kroz iduća tri mjeseca umanjivati. </p><p>S obzirom na to da postoje neodgovorni roditelji koji naknade za dijete potroše na druge stvari, a djeca su gladna, <b>Centar za socijalnu skrb</b> imat će mogućnost direktno <b>uplatiti djeci topli obrok u školi.</b></p><h3>'Produžujemo dob za odlazak u mirovinu na 67 godina'</h3><p>Vlada je donijela i <b>Zakona o mirovinskom osiguranju</b> kojim će se postupno povećati dobna granica za stjecanje prava na mirovinu, a cilj je da sustav postane održiv.<br/></p><p>- Uvodimo institut <b>pune starosne mirovine sa 65 godina</b> i 30 godina radnog staža. Produžujemo dob za odlazak u starosnu mirovinu na <b>67 godina</b> od 2030. godine - kazao je ministar <b>Mirando Mrsić.</b><br/></p><p>Za ljude, koji zbog stečaja tvrtke ostanu bez posla, omogućit će se stjecanje prava na prijevremenu starosnu mirovinu bez penalizacije, ali oni koji odlaze ranije u mirovinu penalizacija će biti veća. <b>Stimulirat će se odlazak u mirovinu</b> u starijoj životnoj dobi i s dužim mirovinskim stažem. </p><p>Mrsić je još jednom upozorio da ćemo <b>2030. godine</b> imati više od <b>300.000 otvorenih radnih mjesta</b>, ali nećemo imati dovoljnom radne snage. Zakonom se uvode i redoviti <b>kontrolni pregledi</b> svake tri godine za korisnika <b>invalidske mirovine</b>, a uvodi se i minimalna mirovina i definira se osnovna mirovina za one koji će odlaziti u mirovinu nakon 2027. godine. </p><p>Mrsić kaže da će se njima jamčiti da će mirovina <b>biti najmanje 60 posto prosječne plaće</b>. Mijenja se i način izračuna mirovina, koji treba omogućiti da se prosječne mirovine održe na oko 40 posto plaće. Osvrnuo se i na problem obustava mirovina jer korisnici nisu dostavili OIB.<br/></p><p>- Utvrdili smo da je od 5400 građana kojima nismo mogli dodijeliti OIB, 2600 građana dostavilo matični broj, a 2400 građana nema matični broj. Za oko tisuću ljudi utvrdili smo da ih nema na biračkom spisku - kazao je Mrsić.</p><p>Ustvrdio je da će se u 2014. godini novim izračunom mirovina <b>uštedjeti 70 milijuna kuna</b>, a 2015. godine 150 milijuna kuna.</p><h3>Milanović oštro napao liječnike štrajkaše</h3><p>Vlada je odlučila da se <b>zdravstvenim radnicima</b> koji su u listopadu štrajkali, razmjerno <a href="https://www.24sata.hr/politika/vlada-ce-kazniti-lijecnike-za-listopad-ce-dobiti-manje-place-339951" rel="" title=""><b>umanji plaća za sate provedene u štrajku</b>. </a></p><h3><b style="font-size: 12px; line-height: 18px;">Premijer Zoran Milanović</b><span style="background-color: rgb(255, 255, 255); font-size: 12px; line-height: 18px;"> kazao je da ova odluka zvuči jako dobro i hrabro, jer štrajk traje već mjesec i pol dana. Upozorio je da su zdravstveni djelatnici za rujan primili </span><b style="font-size: 12px; line-height: 18px;">pune plaće iako su pola mjeseca štrajkali.</b><br/></h3><p>- Gledam kad štrajkaju prosvjetni radnici i dolaze na posao, ali ne odrađuju nastavu i ispadaju naivni, da ne kažem glupi. Štrajkaju pet dana i plaće im isplaćuje sindikat, provode vrijeme u zbornici i ne idu u razred. Zašto se nisu dosjetili ući u razred i čitati novine ili pričati s djecom i ignorirati metodske jedinice i praviti se da ne štrajkaju, da su na poslu. Ovo nije pošteno za sada i treba vidjeti tko je odgovoran i vodi evidenciju, ne o radnom vremenu nego o radu. <b>Ovo nije štrajk ovo je 45 dana zabušavanja</b> jednog manjeg broja ljudi. Nešto radim, a nešto ne radim - oštar je bio premijer Milanović.<br/></p><p>Ustvrdio je da u organizacijskoj strukturi <b>postoje odgovorni za kontrolu rada</b> i očekuje te podatke radi poreznih obveznika koji sve to plaćaju.<br/></p><p>- Ovdje 45 dana <b>ne znamo tko štrajka</b>, država, porezni obveznici i prosvjetni radnici plaćaju taj štrajk. To je nepošteno! To što je netko došao na posao to je jedna stvar, pitanje je što je netko stvarno radio. Veliki broj ljudi je radio i to punim pogonom, a jedan broj ljudi je zabušavao i primao punu plaću. I to se naziva štrajk. To je čvrga cjelokupnoj javnosti i zato moramo dobiti jasne odgovore. Došao je i nastavnik na posao, ali nije bio lukav da se sjeti ući u razred i glumi da drži nastavu - ustvrdio je.<br/></p><p><b><i><a href="https://www.24sata.hr/politika/lijecnici-su-u-strajku-51-dan-danas-nastavak-pregovora-339993" rel="" title="">>>> Liječnici su u štrajku 51. dan: Danas nastavak pregovora</a></i></b><br/></p><p>Ministru zdravlja <b>Rajku Ostojiću </b>rekao je da ima sve instrumente <b>da izvrši pritisak na odgovorne</b> da dostave podatke o radu za rujan i listopad, a u tome ima njegovu punu podršku.<br/></p><p>- Što je istina? Ima štrajka, nema štrajka? - upitao je Milanović.<br/></p><h3>Komorski doprinos smanjen na 44 kn mjesečno</h3><p>Pred Vladom je i prijedlog <b>Zakona o obrtu</b>, kojim se između ostalog, <b>komorski doprinos</b> u Hrvatskoj obrtničkoj komori <b>smanjuje za 50 posto</b>, iako se ministar poduzetnika <b>Gordan Maras</b> zalagao za njegovo ukidanje. </p><p>Komorski doprinos <b>smanjen je na 44 kune</b> mjesečno, a Maras je poručio da je ovo korak do dobrovoljnog članstva.<br/></p><p>- Ako se Komora ne restrukturira i ne ponudi usluge koje će obrtnici plaćati i koristiti, vrlo teško će moći nastaviti funkcionirati u ovom obliku - rekao je Maras.<br/></p><p>Uz smanjenje doprinosa Zakon predviđa i da se zbog malih dugovanja obrtnika, <b>više ne može pokrenuti ovrha</b> nad prostorom u kojem žive ili rade.</p><h3>Linić: Ovo što rade sindikati je cirkus</h3><p>Linić je komentirao i štrajk liječnika te naglasio da <b>Ministarstvo financija neće dozvoliti nikakve isplate niti će pristati na ikakve ultimatume</b>.</p><p>- Smatram da je ovo što radi sindikat gospodina Babića <b>cirkus </b>- kaže Linić.</p><p><b>Smatra da rad u bolnicama mora biti organiziran</b> tako da nema prekovremenih, te da dežurstva i rad moraju biti plaćeni.</p><p>- Ako hitni slučaj traži da svi liječnici moraju biti u bolnici, to mora biti plaćeno. Ali sigurno plaće liječnika ne mogu biti 30 ili 40 tisuća kuna, jer je to nešto što nijedan proračun neće moći poduprijeti - poručio je Linić te naglasio da ministarstvo financija neće platiti ni kune onome tko nije radio ni jedan sat.</p>